
 
 "నీ మీద నాకు జాలే కాని మరో భావంలేదు. లోకులు కాకుల్లా పొడుస్తున్నారని అత్తయ్య కబురుచేస్తే వచ్చాము. దీపకి యింత ఘోరం జరిగినప్పుడు మీరే ఆదుకోవాలండీ! అని మీ అక్కయ్య ఏడుస్తుంటే జరిగిందేదో జరిగింది గుట్టుగ వుంచేద్దామని దీప సరేనంటే చూద్దాం అన్నాను." మధుసూదనం చెప్పాడు.
 దీపకి అనుమానం రాదు .ఏ కాస్త అనుమానంవచ్చినా చాలా లోతుగా ఆలోచిస్తుంది. అక్క తల్లి పాత్రలేగాక బావ పాత్రకూడా ఇందులో వుందని గ్రహించింది.
 "నాకేం ఘోరం జరిగింది! ఈ రోజు గాకపోతే రేపైనా అనిల్ వస్తాడు ఆ నమ్మకం నాకుంది." అంది దీప.
 "ఆ... వస్తాడు. నీవు బాధపడతావని నేను చెప్పలేదు. అనిల్ సామాన్యుడు కాదు. డి.ఐ.జి. లెవెల్ ల్లోకి వెళ్ళి కేసు విచారించేసరికి చాలా బైటపడ్డాయి."
 "దాయటం ఎందుకు. నిజం తెలియకపోతేనే నా బాధ ఎక్కువ అవుతుంది. నిజం అంటూ తెలిస్తే నేన వక నిర్ణయానికి వస్తాను కదా!"
 మధుసూదనం కళ్ళల్లో చోటుచేసుకున్న మెరుపు దీప గమనించింది.
 "అనిల్ పెద్ద స్మగ్లర్...
 మధుసూదనం సాంతం మాట పూర్తి చేయకముందే దీప గట్టిగా అరిచినట్లే అంది "అబద్ధం" అని.
 "నాకు అబద్ధం చెప్పే అవసరం లేదు. నమ్మితేనమ్ము లేకపోతే లేదు. అనిల్ చదువుకుని ఉద్యోగం రాజీనామా యిచ్చి ఈ పల్లెటూరిలో పడివుండటం అంతా పెద్దప్లాను. వాళ్ళకో ముఠా వుండివుంటుంది. అనిల్ ఏదో వస్తువు స్మగ్లింగ్ చేస్తూ వాళ్ళనే మోసం చేసి వుంటాడు. దాంతో వాళ్ళకి కోపం వచ్చి అనిల్ ని మాయంచేసి వుంటారు. లేక అనిల్ నిజం బైట పడిందని తెలిసి పారిపోయి వుంటాడు...
 "ఇలాంటి కథ చదువుకోటానికి బాగుంటుంది" దీప వ్యంగ్యంగ అంది.
 "నీవు నమ్మవు అందుకే చెప్పలేదు. అనిల్ వస్తాడని కూర్చుంటే...
 "ఎందుకు సగంలో ఆగటం సాంతం మాట పూర్తి చెయ్యి" అన్నది దీప.
 "ఊరు ఊరు గగ్గోలు ఎత్తిపోతున్నది నీకు కడుపని. ఈ స్థితిలో పెళ్ళికాకుండానే కంటావా"? మధుసూదనం అడిగాడు.
 "ఆహా విశ్వరూపం ప్రదర్శిస్తున్నావా బావా?" అనుకుంది దీప "నాకు కడుపని ఎవరు చెప్పారు?"
 "నిప్పులేందే పొగ ఎలా వస్తుంది! బుకాయించాలని చూడకు. ఈ పరిస్థితులలో నిన్ను ఎవడూ పెళ్ళిచేసుకోడు. నేను కాబట్టి ఈ యింటి పరువు నిలబెట్టాలని నిన్ను పెళ్ళిచేసుకోటానికి మీ అమ్మ అక్కయ్య మొత్తుకుంటుంటే ఊ అన్నాను."
 "ఎంత త్యాగపురుషుడివి బావా నీవు! ఓ పక్క నా కడుపులో అనిల్ బిడ్డ పెరుగుతుంటే...
 "అబద్ధం" ఆమాట వినటం యిష్టం లేనివాడిలా వెంటనే అన్నాడు మధుసూదనం.
 "ఏది అబద్ధం!" దీప అడిగింది.
 "నీ సంగతి నాకు తెలుసు. నీకు కడుపులేదు, కాకరకాయలేదు."
 "అంత నమ్మకం నాపై వున్నందుకు మళ్ళీ పెళ్ళి సంగతి దేనికిట?"
 మధుసూదనం మొహంలో కంగారు చోటుచేసుకుంది. లోకం గోలగోలగ అరుస్తుంటే వాళ్ళ నోరు మూయించటానికి అదీగాక అనిల్ తిరిగిరాడు. వచ్చినా అతనొక స్మగ్లర్ గనుక పోలీసులు పట్టుకెళతారు. నీకొచ్చిన అపవాదుకి నిన్నెవరూ పెళ్ళిచేసుకోరు. పైగా నీ అక్క గోల ఈ కారణాల వల్ల నిన్ను అదీ నీ కిష్టం అయితేనే పెళ్ళిచేసుకుంటాను" ఏదో త్యాగం చేస్తున్నట్లు చెప్పాడు.
 "ఆయన మంచితనం చూడవే" అంది లలిత.
 "నేనీ బాధపడలేను." అంది ఆదిలక్ష్మమ్మ బాధపడిపోతూ.
 "బావ పెళ్ళిచేసుకుంటాడు బాగుంది. అప్పుడు ఈ పాడు లోకం వూరుకుంటుందా. అనిల్ వల్ల కడుపువచ్చిన పిల్లని వాళ్ళ బావే పెళ్ళిచేసుకున్నాడు అనదా. రేపు ఏ పిల్లాడో పుడితే అచ్చం అనిల్ పోలికే అనరా." దీప అడిగింది.
 "కడుపేలేంది పిల్లవాడు ఏమిటి?" మధుసూదనం చిరాకుగ అన్నాడు.
 కడుపు... పిల్లవాడు...అనిల్ పేరు... ఈ మూడుమాటలు తను ఎత్తితేచాలు మధుసూదనం మొహం నల్లబడటం దీప కనిపెట్టింది.
 "కడుపు చించుకుంటే కాళ్ళమీద పడుతుందంటారు ఈరోజు గాకపోతే రేపైనా దాగదు కదా. ఎప్పుడు ఏ మాట ఊరికేపుట్టదు .ఓసారి అనిల్ నేను గదిలో వుండటం అత్తయ్య చూసింది. అందుకనే మీతో చెప్పకపోయినా అత్తయ్యతో అసలు విషయం చెప్పాను. ఈలోకం ఏమన్నాసరే నీవు నా కోడలివే నిన్ను నా యింట్లో పెట్టుకుంటాను. పండంటి బిడ్డని కను. చిన్నారి అనిల్ ను కను అంది. కావాలంటే వెళ్ళి పార్వతమ్మ అత్తయ్యని అడగండి. ఇంకా ఆధారాలు కావాలటే వెంటనే ఓ లేడీ డాక్టరునైనా పిలిపించండి. ఆమె పరీక్ష చేసి మీ అందరికి శుభవార్త వినిపిస్తుంది. కనుక పెళ్ళి అయినా కాకపోయినా నేను అనిల్ భార్యని. నా కడుపులో పెరిగే బిడ్డకి అనిల్ తండ్రి. ఇంక నా పెళ్ళిమాట ఎత్తకండి" దీప తీవ్రంగ చెప్పింది.
 దీప చాలా పెద్ద అబద్ధం ఆడిందని గ్రహించని మధుసూదనం చివ్వునలేతి కోపంగ బైటికి వెళ్ళిపోయాడు.
 "ఎంత సిగ్గులేదే నీకు!" అంది లలిత.
 "ఈ లోకానికి నా ముఖమెలా చూపించను" వాపోయింది ఆదిలక్ష్మమ్మ.
 "మీ చావు మీరు చావండి" అనుకున్న దీప విసురుగ తన గదిలోకి వెళ్ళిపోయింది.
 ఆ రాత్రి
 వాళ్ళ పాలిట శివరాత్రిలా ఎవరూ భోంచేయలేదు, సరీగ నిద్రపోలేదు. ఏడుపు ముఖాలు భయంకర నిశ్శబ్ధం.
 శవంలేచిన ఇల్లులా తయారయింది అక్కడ.
                42
 రాత్రి పదిన్నర.
 దీప పడుకుందిగాని నిద్రపట్టక మంచంమీద అటు ఇటు దొర్లుతున్నది. అంతులేని ఆలోచనలతో బుర్ర వేడిఎక్కుతున్నది.
 రెండురోజుల క్రితం సంఘటన పదేపదే గుర్తుకి వచ్చి మనసంతా చేదువిషం తిన్నట్లు బాధపడుతున్నది.
 దీప ఆడిన అబద్ధంతో మధుసూదనం షాక్ తిన్నాడు. మొత్తానికి అతను పెద్దప్లాను మీదనే వచ్చాడు. అది సక్సెస్ కాలేదు. ఆరాత్రి ఆదిలక్ష్మమ్మ లలిత మధుసూదనం వకటే గుసగుసలాడుకున్నారు. దీప వినటానికి ప్రయత్నించిందిగాని వకటి రెండు మాటలు తప్ప ఏదీ వినపడలేదు.
 మర్నాడు దీప పార్వతమ్మ ఇంటికి వెళ్ళిపోయింది. మళ్ళీ సాయంత్రం దీప వచ్చేసరికి లలిత మధుసూదనం ఊరికి వెళ్ళిపోయారు.
 దీప తల్లితో పోట్లాట వేసుకుంది. వాళ్ళకి ఎందుకు చెప్పావు. ఎందుకు పిలిపించావు! బావ ఏమి మారలేదు వెధవ బుద్ధులు మనసులో పెట్టుకుని మళ్ళీ ఏదో నాటకం ఆడుతున్నాడు. అదీ ఇదీ అంటూ ఎన్నోమాటలు అంది.

 
 "nee meeda naaku jaale kaani maro bhavamledu. lokulu kakulla podustunnaarani attayya kaburucheste vachamu. deepaki yinta ghoram jariginappudu meere aadukovaalandii! ani mee akkayya edustunte jarigindedo jarigindi guttuga vuncheddaamani deepa sarenante chuddam annaanu." madhusudanam cheppaadu.
 deepaki anumanam raadu .e kaasta anumaanamvacchinaa chala lothugaa aalochistundi. akka talli paatralegaaka baava patrakuda indulo vundani grahinchindi.
 "naakem ghoram jarigindi! ee roju gakapothe repaina anil vastaadu aa nammakam naakundi." andi deepa.
 "aa... vastaadu. neevu baadhapadataavani nenu cheppaledu. anil saamaanyudu kaadu. di.ai.ji. level lloki velli kesu vichaarincheesariki chala baitapaddaayi."
 "daayatam enduku. nijam teliyakapothene naa baadha ekkuva avutundi. nijam antuu teliste neena vaka nirnayaaniki vastaanu kada!"
 madhusudanam kallallo chotuchesukunna merupu deepa gamaninchindi.
 "anil pedda smagler...
 madhusudanam saantam maata puurti cheyakamunde deepa gattigaa arichinatle andi "abaddham" ani.
 "naaku abaddham cheppe avasaram ledu. nammitenammu lekapothe ledu. anil chaduvukuni udyogam rajinama yichi ee palleturilo padivundatam antaa peddaplaanu. vaallako mutaa vundivuntundi. anil edho vastuvu smugling chestu vaallane mosam chesi vuntaadu. daamto vaallaki kopam vachi anil ni mayanchesi vuntaaru. leka anil nijam baita padindani telisi paaripoyi vuntaadu...
 "ilanti katha chaduvukotaniki baguntundi" deepa vyangyanga andi.
 "neevu nammavu anduke cheppaledu. anil vastaadani koorchunte...
 "enduku sagamlo aagatam saantam maata puurti cheyyi" annadi deepa.
 "ooru ooru gaggolu ettipotunnadi neeku kadupani. ee sthitilo pellikaakundaane kantawa"? madhusudanam adigaadu.
 "aahaa vishwaroopam pradarsistunnava bava?" anukundi deepa "naaku kadupani evaru cheppaaru?"
 "nippulende poga ela vastundi! bukaayinchaalani chudaku. ee paristhitulalo ninnu evadoo pellichesukodu. nenu kabatti ee yinti paruvu nilabettaalani ninnu pellichesukotaniki mee amma akkayya mottukuntunte oo annaanu."
 "entha tyaagapurushudivi bava neevu! oo pakka naa kadupulo anil bidda perugutunte...
 "abaddham" aamaata vinatam yishtam lenivadila ventane annadu madhusudanam.
 "edhi abaddham!" deepa adigindi.
 "nee sangati naaku telusu. neeku kadupuledu, kaakarakaayaledu."
 "anta nammakam naapai vunnanduku mallee pelli sangati denikita?"
 madhusudanam mohamlo kangaaru chotuchesukundi. lokam golagolaga arustunte vaalla noru mooyinchataaniki adeegaaka anil tirigiraadu. vachina atanoka smagler ganuka poliisulu pattukelataaru. neekochina apavaaduki ninnevaruu pellichesukoru. paiga nee akka gola ee kaaranaala valla ninnu adhee nee kishtam ayithene pellichesukuntaanu" edho tyaagam chestunnatlu cheppaadu.
 "aayana manchitanam chudave" andi lalita.
 "neenee badhapadalenu." andi aadilakshmamma baadhapadipothuu.
 "baava pellichesukuntaadu bagundi. appudu ee paadu lokam voorukuntundaa. anil valla kadupuvacchina pillani vaalla bave pellichesukunnadu anada. repu e pillado pudithe acham anil polike anara." deepa adigindi.
 "kadupelendi pillavadu emiti?" madhusudanam chiraakuga annadu.
 kadupu... pillavadu...anil paeru... ee moodumaatalu tanu ettitechaalu madhusudanam moham nallabadatam deepa kanipettindi.
 "kadupu chinchukunte kaallameeda padutundantaaru eeroju gakapothe repaina daagadu kada. eppudu e maata oorikeputtadu .osaari anil nenu gadilo vundatam attayya chusindi. andukane meetho cheppakapoyina attayyatho asalu vishayam cheppaanu. eelokam emannasare neevu naa kodalive ninnu naa yintlo pettukuntaanu. pandanti biddani kanu. chinnari anil nu kanu andi. kavalante velli paarvatamma attayyani adagandi. inka aadhaaraalu kavalate ventane oo lady daaktarunainaa pilipinchandi. aame pareeksha chesi mee andariki subhavaarta vinipistundi. kanuka pelli aina kakapoyina nenu anil bharyani. naa kadupulo perige biddaki anil tandri. inka naa pellimata ettakandi" deepa teevranga cheppindi.
 deepa chala pedda abaddham aadindani grahinchani madhusudanam chivvunaleti kopanga baitiki vellipoyaadu.
 "entha siggulede neeku!" andi lalita.
 "ee lokaniki naa mukhamela chuupinchanu" vaapoyindi aadilakshmamma.
 "mee chaavu meeru chavandi" anukunna deepa visuruga tana gadiloki vellipoyindi.
 aa raatri
 vaalla palita sivaratrila evaruu bhoncheyaledu, sareega nidrapoledu. edupu mukhalu bhayankara nissabdham.
 savamlechina illula tayaarayindi akkada.
                42
 raatri padinnara.
 deepa padukundigaani nidrapattaka manchammeeda atu itu dorlutunnadi. antuleni aalochanalatho burra vaediekkutunnadi.
 rendurojula kritam sanghatana padepade gurtuki vachi manasanta cheduvisham tinnatlu baadhapadutunnadi.
 deepa aadina abaddhamtho madhusudanam shak tinnadu. mottaaniki atanu peddaplaanu meedane vachaadu. adhi suxes kaaledu. aaraatri aadilakshmamma lalita madhusudanam vakate gusagusalaadukunnaaru. deepa vinataaniki prayatninchindigaani vakati rendu maatalu tappa edhee vinapadaledu.
 marnadu deepa paarvatamma intiki vellipoyindi. mallee saayantram deepa vachesariki lalita madhusudanam ooriki vellipoyaaru.
 deepa tallitho potlata vesukundi. vaallaki enduku cheppavu. enduku pilipinchaavu! baava emi maaraledu vedhava buddhulu manasulo pettukuni mallee edho naatakam aadutunnaadu. adhee idhee antuu ennomaatalu andi.